open-index/open-wikipedia-markdown huggingface dataset:
Dahlakin saaristo

**Dahlakin saaristo** on Punaisessameressä, Eritrean itärannikolla sijaitseva saariryhmä. Se koostuu yhteensä 209 saaresta. Syrjäinen, karu ja pääosin kuiva saaristo kohoaa enimmillään 15 metrin korkeuteen merenpinnasta.

## Maantiede
Dahlakin saaristo muodostaa Eritrean Pohjoisen Punaisenmeren alueeseen lukeutuvan aluehallinnon toisen tason hallintoalueen, *Dahlakin alialueen*.

Vain kolme tai neljä saariston saarista on asutettuja. Dahlak Kebir on saarista sekä pinta-alaltaan (noin 650 km2) että asukasluvultaan (noin 2&nbsp;300, arvio 2006) suurin. Muita saaria ovat Dhuladhiya, Dissei, Dohul, Erwa, Harat, Harmil, Isra-Tu, Nahaleg, Nora (Norah) ja Shumma.

## Historia
Dahlakin nykyisen nimen alkuperää ei tunneta. Paikka esiintyy Periplusissa nimellä *Élaía* (Έλαία) ja Plinius kutsuu sitä nimellä *Aliaeu*.

Arabit valloittivat alueen 600-luvulla. Umaijadien ja abbasidien sanotaan käyttäneen saaria vankilana tai karkotuspaikkana. 800-luvulla saaristoa hallitsivat jemeniläisen Zabidin kaupungin hallitsijat ja 1100-luvun paikkeilla saaristosta tuli oma itsenäinen emiirikuntansa. Dahlakin emiirit olivat ajoittain alisteisia Jemenin tai Egyptin hallitsijoille. Heidät tunnettiin vauraudestaan ja heidän ajaltaan on jäänyt jälkeen useita kuufilaisella kirjoituksella tehtyjä tekstejä.

Portugalilaiset saapuivat Dahlakille vuonna 1513. Paikallinen emiiri Ahmad bin Ismail teki ensin vastarintaa, jonka johdosta portugalilaiset hävittivät saaria pahoin. Lopulta emiiristä tuli portugalilaisten vasallihallitsija. Saaristoa hävitettiin jälleen Ahmed Gureyn johtamien sotien aikana ja 1500-luvun lopulla saariston valtasi Osmanien valtakunta. Osmanien valta alueella jäi kuitenkin usein vain nimelliseksi. Usein saaria hallittiin Massawasta. Italian muodostaessa Eritrean siirtomaan vuonna 1885 Dahlakista tuli yksi Eritrean hallinnollisista alueista. Italian siirtomaakaudella alueelta etsittiin öljyä, jota ei kuitenkaan löydetty. Britit miehittivät saaret vuonna 1941, ja ne luovutettiin Etiopialle vuonna 1952.

Sen jälkeen kun Etiopia liittoutui Neuvostoliiton kanssa kylmän sodan aikana, Dergin nousun jälkeen Dahlakin saaristossa oli Neuvostoliiton laivaston tukikohta. Vuonna 1990 Etiopia menetti hallinnan Dahlakin saaristosta ja Eritrean pohjoisrannikosta Eritrean itsenäisyysliikkeelle (EPLF) ja vuoteen 1991 mennessä Etiopia oli menettänyt hallinnan koko Eritreassa. Eritrean itsenäisyyden kansainvälisen tunnustamisen jälkeen vuonna 1993 Dahlakin saaristosta tuli osa Eritreaa.

## Väestö
Saarilla on muutama tuhat asukasta. Dahlakilaiset ovat pääasiassa tigrenkielisiä muslimeja. Heihin on sekoittunut  etiopialaisia, arabeja, somaleja ja sudanilaisia. Saaret ovat karuja, mutta paikalliset kasvattavat kameleja ja vuohia. Muita elinkeinoja ovat kalastus ja helmestys.

## Lähteet
Gdynia

**Gdynia** () on satamakaupunki Puolassa. Se on piirikuntatason kaupunki eli oma piirikuntansa. Gdynia kuuluu samaan taajama-alueeseen kuin Sopotin kylpyläkaupunki, suurempi Gdańsk sekä joukko Gdańskin lähiöitä. Yhteensä tällä joskus *Trójmiastoksi* (kolmoiskaupunki) kutsutulla alueella on yli miljoona asukasta.

## Historiaa
Gdynia-niminen kalastajakylä mainitaan asiakirjoissa vuodelta 1253. Merikelpoinen satama sinne rakennettiin 1920-luvun alkupuolella, kun uudelleen itsenäistynyt Puola tarvitsi uuden merisataman Veikselin suulle Danzigin/Gdańskin jäätyä valtion rajojen ulkopuolelle vapaakaupungiksi. Kaupunkioikeudet Gdynia sai 1926. Saksalaiset valloittivat kaupungin ja sataman 1939 ja nimesivät sen Gotenhafeniksi, goottien satamaksi. Kaupunkiin perustettiin myös Gotenhafenin keskitysleiri. 

Vuonna 1945 tuhotun sataman jälleenrakennustyöt valmistuivat 1949. Vuoden 1970 kansannousussa Gdynian telakka- ja satamatyöläiset olivat näkyvässä osassa.

## Liikenne ja kulkuyhteydet
Finnlines liikennöi Gdynian satamaan rahtilaivoilla Helsingin Vuosaaresta, mutta nykyisin matkustajaliikennettä ei ole. Gdańskiin on suorat lennot Turusta (Wizzair) ja Helsingistä (Finnair).

## Lähteet
Pelastuskoira

**Pelastuskoiralla** tarkoitetaan viranomaisten avuksi kadonneiden ihmisten etsintään koulutettua koiraa. Pelastuskoirat voivat olla joko viranomaiskäytössä olevia työkoiria tai siviilien oman työnsä ohella kouluttamia lemmikkikoiria, jotka kutsutaan tarvittaessa avustamaan etsinnässä. Käytännön etsintätehtävät voivat sisältää mm. metsään eksyneen etsintää, kadonneen jäljestämistä ja poikkeusoloissa ihmisten etsintää sortuneista rakennuksista (rauniokoira).

Pelastuskoira on erinomainen apu etsinnöissä tarkan hajuaistinsa, kestävyytensä ja ketteryytensä ansiosta. Koira kykenee seuraamaan useita tunteja vanhoja jalanjälkiä, jotka eivät ole silmin nähtävissä. Raunioilla etsintäkoirat mahtuvat kokonsa ja ketteryytensä ansiosta nopeasti ahtaisiinkin paikkoihin. Ne myös kykenevät havaitsemaan ja ilmaisemaan ihmisen tämän ollessa useita metrejä sortumien alla.

Pelastuskoiraliiton alaisissa kokeissa koira yleensä ilmoittaa ihmisen löytymisestä haukkumalla, muulla ääntelyllä tai hakukokeissa erityisen hakurullan avulla. Kaikki selvästi erotettavat ilmaisutavat kuitenkin hyväksytään ja viime kädessä koiranohjaajan vastuulla on tulkita, onko koira löytänyt jotain. Palveluskoiraliiton alaisessa toiminnassa hyväksyttyjä ilmaisutapoja ovat kuitenkin vain hakurulla tai haukkuva ilmaisu. 

## Koulutus

Virkatehtävissä toimiville pelastuskoirille on luotu yhtenäinen koulutusjärjestelmä. Päästäkseen pelastustehtäviin koiran on läpäistävä pelastuskoirakoe, johon kuuluvat tottelevaisuus- ja ketteryyskoe sekä lajivalinnasta riippuen joko haku-, jäljestys- tai rauniokoe. Näiden lisäksi pelastuskoiran on ohjaajineen suoritettava käyttöönottotarkastus ennen pääsyä viranomaisjohtoisiin etsintöihin.

Alueellisesti toimintaa ohjaavat pelastuskoirayhdistykset, joiden kattojärjestönä toimii Suomen Pelastuskoiraliitto tai Suomen Palveluskoiraliitto. Yhdistykset järjestävät harjoituksia ja kokeita. Useimmat yhdistykset kouluttavat sekä jälkeä että hakua, mutta rauniokoulutusta on harvemmilla, sillä harjoituksiin tarvittavia raunioratoja on lähinnä isompien kaupunkien läheisyydessä.

Pelastuskoiratoiminta ei ole rajattua vain tietyn rotuisille koirille. Pelastuskoiria onkin ollut perhoskoirasta saksanpaimenkoiraan. Erittäin suuret rodut eivät sovellu kaikkeen pelastuskoiratoimintaan, ja koiran on oltava rakenteeltaan terve ja hyväkuntoinen.

Pelastuskoirakokeessa on monia samankaltaisia piirteitä kuin palveluskoirakoe sisältää, mutta siinä keskitytään enemmän käytännön etsintätöissä tarvittaviin taitoihin.

## Lähteet

## Aiheesta muualla

*Suomen Pelastuskoiraliitto
*Pelastuskoirista Länsi-Uudenmaan Pelastuskoirayhdistyksen sivuilla
*Pelastuskoira-asiaa Oulun Seudun Etsintäkoirien sivut 
*Pelastuskoira-asiaa Espoon Pelastuskoirien sivuilla
*Pelastuskoiratoiminta ja perhoskoirat
Ulkopolitiikka (lehti)

**Ulkopolitiikka** oli vuosina 1961–2025 ilmestynyt suomalainen kansainvälisiin suhteisiin erikoistunut sitoutumaton lehti, jota julkaisi Ulkopoliittinen instituutti. 

*Ulkopolitiikka* ilmestyi neljä kertaa vuodessa. Se keskittyi kansainväliseen politiikkaan ja talouteen sekä kansainvälisiin ilmiöihin. Lehti julkaisi kotimaisten ja ulkomaisten asiantuntijoiden haastatteluja, pitkiä artikkeleita ajankohtaisista ilmiöistä, kolumneja ja kommentteja sekä uutisjuttuja. Lehden kirja-arviot tarjosivat mahdollisuuden seurata kansainvälisen politiikan uusinta ulkomaista kirjallisuutta.

Lehti sai kunniamaininnan Vuoden laatulehti 2008 -kilpailussa, jonka järjestivät kulttuuri-, mielipide- ja tiedelehtien liitto Kultti ry sekä Akateeminen kirjakauppa. Vuonna 2012 lehti jakoi palkinnon musiikkilehti Basson kanssa.

## Historia
Lehteä julkaisi aluksi Paasikivi-seura. Lehden synty oli seuran jäsenten pitkäaikainen toive. Lehden päämääränä oli harjoittaa sivitystoimintaa ulkopolitiikan kysymysten parissa ja tarkoituksena tukea Paasikiven–Kekkosen linjaa. 

Lehden ensimmäinen päätoimittaja oli Eino S. Repo, ja Jaakko Iloniemi oli ensimmäisen toimitusneuvoston jäsen. Vuorineuvos Pekka Herlin rahoitti lehden toimintaa. Lehti ei saanut julkista tukea ja ajautui taloudellisiin vaikeuksiin.

Varojen puutteessa *Ulkopolitiikka* lakkasi ilmestymästä vuonna 1968. Vuonna 1971 sitä alkoi julkaista Ulkopoliittinen instituutti.  

Ulkopoliittinen insitutuutti lakkautti lehden maaliskuussa vuonna 2025 vedoten tuotannollistaloudellisiin syihin. Lehden viimeinen päätoimittaja oli Hiski Haukkala. Lehtiarkisto jäi verkkoon ja vanhat artikkelit ovat vapaasti luettavissa.  

## Päätoimittajia
* Eino S. Repo
* Jan-Magnus Jansson
* Jaakko Blomberg
* Jaakko Iloniemi
* Jaakko Kalela
* Tapani Vaahtoranta
* Teija Tiilikainen
* Mika Aaltola
* Hiski Haukkala

## Lähteet
*

## Aiheesta muualla
* Ulkopolitiikka
Total Death

**Total Death** on norjalaisen black metal -yhtyeen Darkthronen kuudes studioalbumi. Puolet levyn sanoituksista ovat muiden kuin Darkthronen jäsenten käsialaa. Edellisten albumien sanoitukset ovat lähes kaikki olleet rumpali Fenrizin kirjoittamat. Total Deathin sanoittajia ovat mm. Emperorista tuttu Ihsahn, Ulverista tuttu Garm ja Satyriconista tuttu Satyr, joista viimeksi mainittu laulaa levyllä myös taustoja.

## Kappalelista
#"Earth's Last Picture" (5:12, Garm)
#"Blackwinged" (4:31, Nocturno Culto)
#"Gather For Attack On The Pearly Gates" (4:53, Nocturno Culto)
#"Black Victory Of Death" (4:00, Ihsahn)
#"Majestic Desolate Eye" (3:07, Nocturno Culto)
#"Blasphemer" (4:01, Carl-Michael Eide)
#"Ravnajuv" (4:20, Nocturno Culto)
#"The Serpents Harvest" (5:43, Satyr)

## Muusikot
* Fenriz – rummut
* Nocturno Culto – kitara, bassokitara, laulu
* Satyr – taustalaulu

## Aiheesta muualla
* ''Darkthrone'' - Virallinen sivusto 
* ''Anus.com'' - Tarkempaa tietoa ja arvioita  
* 
*
Tokion erillisalueet

**Tokion erillisalueet**  ( tai 東京特別区, *Tōkyō tokubetsuku*) ovat 23 kuntaa, jotka muodostavat Tokion metropolin ydinalueen. Ne sijaitsevat Tokionlahden rannikolla metropolin itäosassa Taman alueen itäpuolella. Erillisalueilla on yhteensä 9&nbsp;338&nbsp;582 asukasta (vuonna 2017) ja niiden yhteenlaskettu pinta-ala on 626,79 neliökilometriä.

Toisen maailmansodan aikana vuonna 1943 Tokion prefektuuri ja siihen kuulunut Tokion kaupunki lakkautettiin ja niistä muodostettiin Tokion metropoli, joka asetettiin Japanin sisäministeriön suoraan hallintaan. Sodan päätyttyä laadittiin uusi paikallishallintolaki. Tokion kaupunkia ei kuitenkaan perustettu uudelleen, vaan vuonna 1947 sen 35 entisestä suuralueesta muodostettiin 23 uutta erillisaluetta. 

Erillisalueet toimivat suoraan metropolihallinnon alaisuudessa monessa suhteessa itsenäisten kaupunkien tavoin: niiden vastuulla on esimerkiksi koulutus- sekä sosiaali- ja terveydenhuoltopalvelujen järjestäminen. Metropolihallinto vastaa kuitenkin joistakin tavallisesti kaupungeille kuuluvista palveluista, kuten vesihuollosta ja pelastustoimesta, jotta koko kaupunkialueen toiminnalle elintärkeät palvelut toimivat saumattomasti ja tehokkaasti. 

## Luettelo erillisalueista

## Lähteet

## Aiheesta muualla
Milton Keynes

**Milton Keynes** [] on noin  asukkaan kaupunki ja  asukkaan yhtenäishallintopiiri Buckinghamshiren kreivikunnassa eteläisessä Keski-Englannissa. Hallintopiirin eteläosat ovat enimmäkseen kaupunkialuetta mutta sen pohjoisosissa on vielä maaseutua. Kaupunkialueeseen kuuluu noin sata asuinaluetta ja vilkas keskusta-alue. Milton Keynesin kaupungin lisäksi hallintopiirin alueella on Bletchleyn, Wolvertonin ja Newport Pagnellin teollisuuskaupungit.

Vuonna 1960 Britannian hallitus päätti perustaa uuden kaupungin Buckinghamshiren pohjoisosaan. Tavoitteena oli luoda kaupunki jossa olisi lopulta 250&nbsp;000 asukasta ja hyvät yhteydet Lontooseen, Birminghamiin ja suuriin yliopistokaupunkeihin. 

Milton Keynesin katuverkko on poikkeuksellinen ruutuasemakaava – useimmissa muissa englantilaisissa kaupungeissa on kehäteitä. Useimmissa pääteiden risteyksissä on kiertoliittymä eikä liikennevaloja. Milton Keynes pyrittiin suunnittelemaan luonnonläheiseksi "puutarhakaupungiksi". Sen asukkaat ovat nuorempia ja varakkaampia kuin Britannian kaupungeissa keskimäärin. 

Kaupungissa on 200 myymälän ostoskeskus, suuri elokuvateatterikompleksi ja sisähiihtokeskus.

F1-talli Red Bull Racingin päämaja sijaitsee kaupungissa.

## Lähteet

## Aiheesta muualla
Polirytmi

**Polirytmi**, viralliselta nimeltään Teekkarien jazzyhdistys Polirytmi ry on vuonna 1991 perustettu Teknillisen korkeakoulun ylioppilaskunnan (TKY) piirissä toimiva jazzyhdistys.

## Yhdistyksen historia

Polirytmin toiminta voidaan katsoa alkaneeksi TKY:n Gordon-speksin orkesterissa ja Retuperän WBK:ssa vaikuttaneiden soittajien keräännyttyä yhteen soittamaan jazzia. Silloisissa ylioppilaskunnan piirissä vaikuttaneissa orkestereissa ei rytmimusiikkia juurikaan päässyt soittamaan ja speksin toiminta luonnollisesti keskittyi teatteriproduktion tuottamiseen.

Polirytmi aloitti toimintansa TKY:n piirissä toimivana alayhdistyksenä. Vuonna 2001 ylioppilaskunta tarkisti kantansa alayhdistysten oikeudelliseen asemaan, jolloin Polirytmi monen muun taiteellisen alayhdistyksen tavoin muutti yhdistysmuotonsa rekisteröidyksi yhdistykseksi.

Tarkkaa perustamispäivää tuntee tuskin kukaan yhdistyksen nykyjäsenistä, mutta suurempia vuosijuhlia on vietetty viiden vuoden välein: vuosina 1996, 2001, 2006 ja 2011. Vuoden 2001 juhla oli samalla myös levynjulkistamiskeikka.

Yhdistyksen logon on suunnitellut arkkitehti Petri Piirta.

## Yhdistyksen toiminta

Yhdistyksen toiminta koostuu pääasiallisesti musisoinnista, jota harjoitetaan useamman kokoonpanon voimin. Näistä aktiivikokoonpano esiintyy Polirytmi-nimellä. Yhdistyksen esiintyvä kokoonpano vaihtelee kerta kerralta ja aktiivisten jäsenien määrä (huhtikuussa 2011) on noin neljäkymmentä. Erilaisissa juhlatilaisuuksissa kuullaan useimmiten jazzin lisäksi soul-musiikkia.

Suomessa esiintymisen lisäksi Polirytmi on tehnyt lyhyitä kiertueita Ruotsiin, Irlantiin ja Itävaltaan sekä julkaissut studiolevyn *Out of Blues* vuonna 2001 (POLIRYTMI-001). Polirytmin musiikkia on myös TKK:n tuottamilla tallenteilla *Polifoniaa* (ISRC FI-TEK-98, 1998) ja *Tupsahdus* (ISRC FI-TEK-02, 2002).

## Lähteet

## Aiheesta muualla
*Polirytmin kotisivut
*Polirytmin "setäkokoonpano" U-Benzin musiikkia
Grudziądz

**Grudziądz** () on piirikuntatason kaupunki Kujavia-Pommerin voivodikunnassa Pohjois-Puolassa. Vuoden 2019 arvion mukaan siellä asui 94&nbsp;368 asukasta. Grudziądz on myös Grudziądzin piirikunnan hallinnollinen keskus, vaikkei siihen kuulukaan.

Grudziądz sai kaupunkioikeudet 1291. Sen jälkeen se oli vuoroin Preussin, vuoroin Puolan hallinnassa. 1900-luvulla Grudziądz oli maineikas ratsuväen tukikohta. Vuonna 1939 saksalaiset valloittivat sen ja perustivat sinne keskitysleirin. Vuoden 1945 taisteluissa 60 prosenttia kaupungista tuhoutui.

## Lähteet

## Aiheesta muualla
Jastrzębie-Zdrój

**Jastrzębie-Zdrój** () on kaupunki Sleesian voivodikunnassa Puolan eteläosassa. Se sijaitsee noin 100 km länteen Krakovasta ja 30 km pohjoiseen Ostravasta lähellä Tšekin rajaa. Kaupungin asukasluku oli 90&nbsp;794 vuonna 2015.

Kaupungin historia alkaa 1400-luvulta. 1800-luvulla se oli suosittu pieni kylpyläkaupunki, jonka luonnollisia mineraalivesiä käytettiin reumatismin, kihdin ja maksasairauksien hoitoon.

## Lähteet

## Aiheesta muualla

* Kaupungin verkkosivusto
Kalisz

**Kalisz** () on kaupunki Ison-Puolan voivodikunnassa Puolan keskiosassa Prosna-joen varrella. Vuoden 2019 arvion mukaan siellä asui 100&nbsp;246 asukasta. Kalisz on alueellaan merkittävä kaupan ja teollisuuden keskus. Siellä on Calisian pianotehdas ja muita teollisuuslaitoksia. 

## Historia
Kaliszin historia alkaa jo Rooman valtakunnan ajoilta, jolloin kauppasaattueet pysähtyivät siellä matkallaan Itämeren rannalle. Vuosien varrella se on kuulunut Puolalle, Preussille ja Venäjän keisarille. Toisen maailmansodan aikana Saksa valtasi Kaliszin, ja kaupungissa surmattiin 30&nbsp;000 juutalaista. Näiden lisäksi 20&nbsp;000 katolista surmattiin tai karkotettiin pakkotyöhön, ja kaupungin väkiluku laski 43&nbsp;000 asukkaaseen, eli noin puoleen sotaa edeltäneestä asukasluvusta.

Kalisz oli vuosina 1975–1998 Kaliszin voivodikunnan hallinnollinen keskus.

## Ystävyyskaupungit
Kaliszin ystävyyskaupunkeja ovat:

## Lähteet

## Aiheesta muualla
David Steel

**David Martin Scott Steel** (s. 31. maaliskuuta 1938) on brittiläis-skotlantilainen poliitikko, liberaalidemokraattisen puolueen jäsenenä ylähuoneessa. Hän oli liberaalipuolueen johtaja 1976–1988, jolloin se yhdistyi sosiaalidemokraattien kanssa liberaalidemokraattiseksi puolueeksi ja oli hetken vielä sosiaali- ja liberaalidemokraattisena puolueena tunnetun puolueen väliaikaisena johtajana. Hän oli Skotlannin parlamentin ensimmäinen puhemies 1999–2003. Hänet aateloitiin 1997 hänen jätettyään Britannian parlamentin ja vuonna 2004 hän sai Thistlen ritarikunnan ritarin arvon, Skotlannin korkeimman tunnustuksen.
Finn Lectura

**Oy Finn Lectura Ab** on suomalainen, vuonna 1986 perustettu kirjankustantamo. Sen erikoisalaa ovat aikuisopiskelijoille suunnatut kielten oppimateriaalit.

Finn Lectura Oy:n omisti aiemmin Yliopistojen opetusalan liitto YLL ry. Yhtiö siirtyi Otavan omistukseen vuoden 2018 alusta.

## Lähteet

## Aiheesta muualla
*Finn Lecturan kotisivut
Priestess

**Priestess** on kanadalainen vuonna 2003 perustettu hard rock -yhtye. Yhtye julkaisi debyyttialbuminsa Hello Master kesäkuussa 2005 ja Yhdysvaltojen uudelleenjulkaisun myötä yhtyeen kappaleet "Talk to Her" ja "Lay Down" onnistuivat saamaan myös jonkin verran radiosoittoa. Tammi-helmikuussa 2007 yhtye oli kiertueella Convergen sekä Mastodonin kanssa ja kesäkuussa se kiersi Eurooppaa yhdessä Megadethin kanssa.

## Jäsenet

* Mikey Heppner - kitara, laulu
* Mike Dyball - basso
* Vince Nudo - rummut
* Dan Watchorn - kitara, laulu

## Diskografia
### Albumit

* *[[Hello Master]]* - 2005

* *[[Prior To The Fire]]* - 2009

### Singlet

* *Lay Down* - 2006
* *Talk to Her* - 2006
* *I am the Night, Colour me Black* - 2007
* *Lady Killer* - 2010

## Aiheesta muualla
* http://www.priestessband.com/
* myspace
Koszalin

**Koszalin** () on kaupunki Länsi-Pommerin voivodikunnassa Luoteis-Puolassa 15 kilometriä Itämeren rannikolta etelään. Vuoden 2019 arvion mukaan kaupungissa asui 107&nbsp;048 asukasta.

Kaupungin historia alkaa 1200-luvulta. Se oli pitkään Pommerin ruhtinaiden ja piispojen hallinnassa, ja siellä asui lähinnä saksankielistä väestöä, jotka kutsuivat kaupunkia nimellä Köslin. Toisen maailmansodan päätteeksi Jaltan konfrenssin rajanvedossa Köslin jäi Puolalle, joka nimesi kaupungin vanhalla slaavilaisella nimellä Koszaliniksi ja karkotti saksalaissyntyiset asukkaat Saksan puolelle. 

Koszalin oli vuosina 1975–1998 Koszalinin voivodikunnan hallinnollinen keskus.

Paavi Johannes Paavali II kävi Koszalinissa 1991 ja siunasi muistomerkin Chelmska-kukkulalla, josta on tullut sen jälkeen pyhiinvaelluskohde.

## Lähteet
Neil Kinnock

**Neil Gordon Kinnock**, paroni Kinnock, PC (s. 28. maaliskuuta 1942) on walesilainen poliitikko. Hän oli parlamentin jäsen 1970–1995, Työväenpuolueen ja opposition johtaja 1983–1992. Hän erosi 1992 vaalitappion jälkeen. Hän oli Britannian komissaari Santerin komissiossa 1995–2004. Hän on nykyisin British Councilin ja Cardiffin yliopiston puheenjohtaja.

Kinnock toimi Työväenpuolueen johdossa sen pitkän oppositiokauden aikana. Puolueen hävittyä vuoden 1979 vaalit James Callaghan nimitti Kinnockin varjohallituksen koulutuksesta vastaavaksi. Hänet tunnettiin vasemmistolaisena ja hyökkäyksistään Margaret Thatcheriä vastaan Falklandin sodan hoidosta.

Kinnockin ensimmäistä kautta puolueen johdossa hallitsi taistelu laitavasemmistoa vastaan. Vaikka hän olikin vasemmalta, hän jätti monet entisistä liittolaisistaan varjohallituksen ulkopuolelle takapenkkiläisiksi. Hän joutui vaikeuksiin, kun kaivostyöläisten liiton (National Union of Mineworkers, NUM) Arthur Scargill vei liittonsa vuoden kestäneeseen lakkoon kysymättä jäsentensä mielipidettä sen jälkeen, kun konservatiivihallitus oli julkaissut suunnitelman sulkea 20 kaivosta. Troskilaisten militanttien nousu heikensi Työväenpuolueen julkisuuskuvaa yleisön silmissä.

Kinnockin henkilökohtainen sitoutuminen yksipuoliseen ydinaseriisuntaan vahingoitti myös puolueen kannatusta, koska monet suhtautuvat vielä epäillen Mihail Gorbatšovin johtamaan Neuvostoliittoon. Vuoden 1987 vaaleihin Työväenpuolue lähti mannermaan sosiaalidemokraattien symbolin, ruusun alla ja sai 31 % äänistä. SDP-Liberaalit-liitto vei 22 %, joten Työväenpuolue 
oli vielä 10 prosenttiyksikköä Konservatiivien takana, jotka pitivät yli sadan edustajan etumatkansa parlamentissa.

Vuoden 1992 vaaleissa konservatiivien enemmistö supistui 21 paikkaan. Tämä oli silti pettymys ja Kinnock erosi puolueen johdosta. Hänen seuraajakseen tuli John Smith.

Hänet nimitettiin tammikuussa 1995 Jacques Santerin komissioon toiseksi Britannian edustajaksi. Kinnock oli liikennekomissaarina. Santerin kommission jouduttua eroamaan väärinkäytösten vuoksi, Kinnock nimitettiin uuteen Romano Prodin kommissioon, jossa hän toimi varapuheenjohtajana. Kautensa päätyttyä hänet nimitettiin British Councilin johtoon.

31. tammikuuta 2005 hän sai arvonimen *Baron Kinnock, of Bedwellty in the County of Gwent* ja pääsi siten ylähuoneen jäseneksi.

## Perhe
Kinnock nai 1967 Cardiffin yliopistolla tapaamansa Glenys Parryn. Hänen vaimonsa oli Euroopan parlamentin jäsen Etelä-Walesista 1994–1999 ja Walesista 1999–2009 ja eurooppaministeri Gordon Brownin hallituksessa 2009.

Heillä on kaksi lasta, Stephen ja Rachel. Stephen Kinnock on naimisissa Tanskan sosiaalidemokraattisen puolueen johtajan ja entisen pääministerin Helle Thorning-Schmidtin kanssa.

## Lähteet
Trehalaasi

**Trehalaasi** on entsyymi, joka käynnistää trehaloosin pilkkoutumisen suolistossa glukoosiksi. Trehalaasia on useimmilla eläimillä ja ihmisillä. Trehalaasin puute aiheuttaa trehaloosi-intoleranssin. Trehalaasin entsyyminumero on EC 3.2.1.28 ja CAS-numero 9025-52-9.

## Lähteet

## Aiheesta muualla
*Työterveyskirjasto: Trehalaasi 
*KEGG: Trehalase (EC 3.2.1.28)
*Brenda: EC 3.2.1.28 - alpha,alpha-trehalase
Arthur Scargill

**Arthur Scargill** (s. 11. tammikuuta 1938) oli brittiläisen National Union of Mineworkersin (NUM) johtaja 1981–2000 ja vuodesta 1996 perustamansa Socialist Labour Partyn puheenjohtaja. Ay-aikanaan hän tuli tunnetuksi "lakkokenraalina".

Scargill on kotoisin Worsbrough Dalesta, kaivosmiehen poika. Hänestä itsestäänkin tuli kaivostyöläinen. Hän oli Kommunistisen nuorisoliiton jäsen 1955–1962 ja Labour-puolueen 1962–1996. Hänestä tuli NUMin Yorkshiren johtaja 1973. Samana vuonna hän oli järjestämässä lakkoa, joka kaatoi Edward Heathin hallituksen maaliskuussa 1974. Hänestä tuli erittäin suosittu ja vuoden 1981 vaalissa hän sai 70 prosenttia äänistä NUMin johtoon.

Hänen aikanaan järjestettiin vuosien 1984–1985 kaivoslakko, joka lopulta päättyi epäonnistumiseen ja liiton hajoamiseen. Media leimasi työtaistelun Scargillin lakoksi. Selkkaus tosin alkoi Yorkshiren työläisten ulosmarssina, jonka jälkeen Scargill määräsi lakon kuulematta jäsenistöä. Thatcherin hallitus oli varautunut lakkoiluun jo ennalta, ja oli säätänyt lain, jonka mukaan ilman jäsenäänestystä lakko oli laiton ja lakkoilevat työläiset jäivät ilman minkäänlaista sosiaaliturvaa.

Scargill perusti 1996 Socialist Labour Partyn Labourin poistettua Tony Blairin johdolla ohjelmastaan viittauksen tuotannon tekijöiden yhteisomistukseen. Scargill kannattaa perinteisempää sosialismia Karl Marxin, Friedrich Engelsin, Vladimir Leninin ja Josif Stalinin viitoittamalla tiellä, ja on muun muassa arvostellut Puolan Solidaarisuutta sosialismin horjuttamisesta.

## Lähteet

## Aiheesta muualla
Oxford Street

**Oxford Street** on katu City of Westminsterissä Lontoossa. Katu alkaa Charing Cross Roadin ja Tottenham Court Roadin ristetyksestä ja jatkuu noin kaksi kilometriä länteen kulkien Oxford Circuksen ja St. Giles’ Circuksen läpi Marble Archille Hyde Parkin kulmaan.

Tie seuraa Hampshiresta Colchesteriin johtaneen roomalaisen tien reittiä ja oli yksi suurimmista teistä kaupungista pois. 1100-luvulta vuoteen 1782 se tunnettiin nimellä Tyburn Road Tyburnjoen mukaan, joka kulki sen eteläpuolella (ja nykyisin alla). Se oli kuuluisa viimeinen matka vangeille Newgaten vankilasta Tyburnin hirsipuille.

Nykyisin Oxford Street on Euroopan vilkkain ostoskatu. Sen varrella on yli 300 liikettä. Liikkeitä on runsaasti myös läheisten Regent Streetin, Bond Streetin ja monien pikkukatujen varrella. 

Oxford Street on koristeltu jouluvaloilla, jotka joku julkisuuden henkilö sytyttää marraskuun puolivälin tienoilla. Perinne alkoi 1959, viisi vuotta Regent Streetin vastaavan jälkeen. Valaistusta ei järjestetty 1967–1978 kun Britannia ajautui lamaan. Valot ovat päällä tammikuun kuudenteen.

Oxford Streetin varrella on neljä maanalaisen asemaa: Marble Arch, Bond Street, Oxford Circus ja Tottenham Court Road.

## Kuvagalleria

Kuva:Oxford.street.london.arp.jpg|Näkymä Oxford Streetiltä.
Kuva:Virgin Megastore - Oxford Street.jpg|Virgin Megastore, Oxford Street.
Kuva:Marks and Spencer - geograph.org.uk - 1466040.jpg|Marks & Spencer -ketjun tavaratalo Oxford Streetillä.
Kuva:Christmas Shopping on Oxford Street, London (16414973288).jpg|Jouluvaloja Oxford Streetillä (2014).


## Lähteet

## Aiheesta muualla

* http://www.oxfordstreet.co.uk/
Piccadilly Circus

**Piccadilly Circus** on risteys Lontoon West Endissa City of Westminsterissä. Risteyksessä Regent Street risteää Piccadillyn kanssa. Piccadilly Circuksesta lähtevät myös Shaftesbury Avenue ja Haymarket.

Piccadilly Circuksen sijainti West Endin keskustassa vilkkaiden liikenneväylien varrella ja keskustan kauppojen, Sohon ja teattereiden läheisyydessä ovat tehneet siitä tapaamispaikan ja turistikohteen itsessään.

Piccadilly Circuksen tunnistaa sen pohjoislaidan rakennuksen suurista valomainostauluista, sekä lordi Shaftesburyn suihkulähteestä ja Anteros-veistoksesta. Sen laidalla sijaitsevat London Pavilion ja Criterion Theatre. Torin alla on sen mukaan nimetty maanalainen asema.

Valomainostaulut oli toteutettu neonvaloilla lähes 50 vuoden ajan, mutta vuonna 1998 niiden paikalle asennettiin ensimmäinen suuri digitaalinen ulkomainos. 

Piccadilly Circukselta pääsee kätevästi liikkumaan eri puolille Lontoota.

## Lähteet

## Aiheesta muualla
Gorzów Wielkopolski

**Gorzów Wielkopolski** () on kaupunki Lubuszin voivodikunnassa Länsi-Puolassa Wartajoen varrella. Vuoden 2019 arvion mukaan siellä asui 123&nbsp;609 asukasta. Puolan suurimmat öljyvarannot sijaitsevat Gorzówin lähistöllä. 

Kaupunki rakennettiin alkujaan rajalinnoitukseksi, ja sen nimi oli Landisberch Nova. Kaupunginmuuri pystytettiin 1321. Muuri tuhoutui 30-vuotisessa sodassa, kun Ruotsin joukot valtasivat kaupungin. Sodan jälkeen kaupungista kehittyi merkittävä kauppapaikka. 1800-luvulla vedetty rautatie nopeutti kaupungin teollistumista. Vuonna 1945 kaupunki vaurioitui pahoin, kun Saksan ja Neuvostoliiton joukot taistelivat sen hallinnasta. Gorzów Wielkopolski oli vuosina 1975–1998 Gorzówin voivodikunnan hallinnollinen keskus.

## Lähteet

## Aiheesta muualla
Aniliini

**Aniliini** (, ’sininen’, 'indigo') on yksinkertainen aromaattinen yhdiste, jonka kemiallinen kaava on C6H7N ja rakennekaava C6H5NH2. Aniliinia käytetään 4,4'-metyleenidianiliinin, polyuretaanin, tekokuitujen, väriaineiden ja lääkkeiden valmistuksessa sekä vulkanoinnin kiihdytinaineena kumituotteiden valmistuksessa. Yhdisteestä käytetään myös nimiä *bentseeniamiini*, *aminobentseeni* ja *fenyyliamiini*.

Aniliini on normaaliolosuhteissa olomuodoltaan väritön öljymäinen neste, jolla on tunnusomainen haju. Aniliini muuttuu ruskeaksi ilman tai valon vaikutuksesta. Sen moolimassa on 93,1&nbsp;g/mol, sulamispiste −6&nbsp;°C, kiehumispiste 184&nbsp;°C, tiheys 1,02&nbsp;g/cm3, liukoisuus veteen 20&nbsp;°C:n lämpötilassa 3,4&nbsp;g/100 ml, taitekerroin 1,586 nD20, leimahduspiste 70&nbsp;°C c.c., itsesyttymislämpötila 615&nbsp;°C ja CAS-numero 62-53-3.

Otto Unverdorben havaitsi ensimmäisen kerran aniliinin vuonna 1826 indigon uuttamisen yhteydessä. Friedlib Runge huomasi, että aniliinia esiintyy myös kivihiilitervassa. Kivihiiliterva oli ollut ei-toivottu sivutuote valokaasun valmistuksessa, mutta nyt sitä voitaisiin hyödyntää tekstiiliteollisuudessa. Tärkeän askeleen otti August von Hofmann yhdeksän vuotta myöhemmin onnistuessaan erottamaan aniliinia kivihiilestä.

Anilismi on aniliinin aiheuttama myrkytystila.

## Myrkyllisyys
Aniliini on myrkyllistä höyryn hengittämisen, nielemisen tai ihon läpi imeytymisen seurauksena. Kansainvälinen syöpätutkimuslaitos luokittelee sen ryhmään 2A (todennäköisesti ihmisille karsinogeeninen), ja se on yhdistetty eritoten virtsarakon syöpään.

## Lähteet

## Aiheesta muualla

*Tukes, Kemikaalien EU-riskinarviointi ja –vähennys: Aniliini  (pdf)
*PubChem: Aniline 
*Human Metabolome Database (HMDB): Aniline 
*DrugBank: Aniline 
*Kyoto Encyclopedia of Genes and Genomes (KEGG): Aniline 
*ChemBlink: Aniline
West End

**West End** on alue Lontoossa, Cityn länsipuolella. Siellä sijaitsee useita kaupungin nähtävyyksistä, yrityksistä ja hallintorakennuksista. Virallisesti se on osa Westminsterin kaupunginosaa. West Endissä sijaitsevat myös useimmat kaupungin teatterit, ja alueen nimi on näin muodostunut synonyymiksi Lontoon teatterimaailmalle. West End mainitaan usein myös Euroopan merkittävimpänä teatterikeskittymänä, eräänlaisena Euroopan teatterin ”pääpaikkana” samaan tyyliin kuin Broadway Yhdysvalloissa. West Endissä sijaitsi Fiat Chrysler Automobilesin pääkonttori.

Perinteisesti West End määritellään rajoittuvaksi The Strandiin etelässä, Oxford Streetiin pohjoisessa, Regent Streetiin lännessä ja Kingswayhin idässä, vaikka joskus myös The South Bank luetaan siihen. Myös erillinen Knightsbridge voidaan lukea West Endiin. Joskus West Endiksi nimitetään koko Keski-Lontoota.

## Katso myös
*East End

## Lähteet

## Aiheesta muualla
Esbo Idrottsförening

** Esbo Idrottsförening** (**Esbo IF**) on vuonna 1916 perustettu espoolainen urheiluseura. Seuran lajeina ovat keilailu, käsipallo, lentopallo, soutu, voimistelu ja yleisurheilu. Seuraa ovat edustaneet muiden muassa Tiina Lillak ja Reijo Ståhlberg. Yleisurheilussa Esbo IF on Suomen parhaita seuroja (seuraluokittelun superluokassa, 20 parhaan seuran joukossa).

## Lähteet

## Aiheesta muualla
* Seuran verkkosivut
London Aquarium

**London Aquarium** on vuonna 1997 avattu akvaario Lontoossa. Se sijaitsee Lambethissa vanhalla County Hallilla Thamesin etelärannalla Westminster Bridgen ja London Eyen lähellä vastapäätä Westminsterin palatsia.

Akvaariossa on näytteillä yli 350 lajia ja 50 allasta, joissa on yhteensä 2,5 miljoonaa litraa vettä. Suurin akvaario on Tyynenmeren tankki, jossa on yli miljoona litraa vettä ja jopa kolmimetrisiä kaloja.

## Aiheesta muualla

*Virallinen sivu
Lupana

**Lupana** eli **Ljuban** () on pieni, runsaan 4000 asukkaan radanvarsikaupunki Tusinan piirissä Leningradin alueella. Kaupunki sijaitsee Olhavajokeen laskevan Tigodajoen varrella 85 kilometriä Pietarista kaakkoon.

Historiallisissa teoksissa Lupana mainitaan ensimmäisen kerran 1500-luvulla. Kaupungiksi se tuli 3. kesäkuuta 1917.

Kaupungin keskustassa sijaitsee tärkeä Pietari–Moskova-rautatien asema (Ljuban), jossa monet Pietarin lähiliikenteen junat pysähtyvät. Osa lähijunista liikennöi ainoastaan Pietarin kaakkoisosiin Obuhovon risteysasemalle (liityntä Pietarin metroon) asti, Tšudovoon, Malaja Višeraan tai Novgorodiin. 

Pietarista Moskovaan johtava M10-valtatie (osa eurooppatie E105:tä) kulkee kaupungin läpi. Sitä seuraten Pietariin on 87 kilometrin ja Novgorodin alueen Tšudovoon 34 kilometriä. Moskovaan on lähes 600 kilometriä. Pietariin on runsaasti linja-autoyhteyksiä. Myös Lugasta Lupanan kautta Namkkuun (Mga) johtava P41 kantatie on kaupungille merkittävä maantie.

Kaupungissa on ortodoksinen Pyhien apostolien Pietarin ja Paavalin kirkko.

## Lähteet
Virhe

Termillä **virhe** on monta merkitystä tieteenalasta ja asiayhteydestä riippuen.

* Argumentointivirhe eli virhepäätelmä tarkoittaa keskustelutekniikan ja mielipiteen esittämisen yhteydessä tullutta virhettä
* Hoitovirhe voi tapahtua lääketieteessä hoidon yhteydessä.
* Kirjoitusvirhe, lyöntivirhe tai typo on kirjoitusprosessin aikana tehty tahaton virhe, seurauksena väärin kirjoitettu sana.
* Mittausvirhe tarkoittaa tutkittavan suureen mittauksen ja todellisen arvon eroa.
* Ohjelmointivirhe eli bugi on tietokoneohjelman lähdekoodissa oleva virhe.
* Painovirhe, painetun tekstin ladontavaiheessa syntynyt kirjoitus- tai muu virhe
* Virhe kuvaa kokeellisissa tieteissä mittaustulosten tarkkuutta.
* Virhe liittyy sopimusoikeuteen.
* Virhetermi eli residuaali tarkoittaa tilastotieteessä mallin todellisen havainnon ja mallin ennusteen eroa.
* Virkavirhe on henkilön virassaan joko tietoisesti tai tietämättään tekemä rikos.
Shinano

**Shinano** () oli keisarillisen Japanin laivaston lentotukialus toisessa maailmansodassa. Sen rakentaminen aloitettiin alun perin kolmantena Yamato-luokan taistelulaivana, mutta Midwayn taistelussa kärsittyjen tappioiden takia japanilaiset ryhtyivät muuttamaan sitä aikansa suurimmaksi lentotukialukseksi. Aluksen status maailman suurimpana lentotukialuksena säilyi aina vuoteen 1955 saakka, jolloin *[[USS Forrestal (CVA-59)|USS Forrestal]]* laskettiin vesille.

Alus upposi 29. marraskuuta 1944 saatuaan neljä osumaa Yhdysvaltain laivaston Balao-luokan sukellusvene *[[USS Archerfish (SS-311)|USS Archerfishin]]* (komentajana Joseph F. Enright) laukaisemista torpedoista.

## Valmistus
Aluksen rakennustyöt keskeytettiin kesäkuussa 1942, jolloin aloitettiin muutostyöt lentotukialukseksi. Alus laskettiin vesille 5. lokakuuta 1944 täyttämällä telakka-allas vedellä, jolloin se törmäsi altaan reunaan. Törmäyksessä vahingoittui aluksen keulan hydrofoni, joka korjattiin varustamisen ja viimeistelyn aikana.

Yhdysvaltain maavoimien B-29 Superfortress kuvasi 1. marraskuuta 1944 Yokosukan sataman suulla ankkurissa olleen aluksen. Yhdysvaltain havaittua aluksen, se päätettiin siirtää töiden jatkamiseksi Kureen. Alus oli koeajossa Kisarazunlahdella 11. marraskuuta. Alus otettiin palvelukseen 19. marraskuuta Yokosukassa, jolloin sen ensimmäiseksi päälliköksi tuli Abe Toshio.

## Palvelus
Alus lähti 28. marraskuuta Kureen kuljettaen kuutta Shinyo-itsemurhavenettä, 50 Ohka-rakettipommia sekä kamikaze-yksikön henkilöstöä. Aluksen suojana oli 17. hävittäjäviirikkö, johon kuuluivat *[[Isokaze]]*, *[[Yukikaze]]* ja *[[Hamakaze]]*.

Alus oli ollut vesillä vain muutamia tunteja, kun *USS Archerfishin* miehistö huomasi sen. Sukellusveneen miehistö menetti kontaktin lentotukialukseen kymmeneksi tunniksi, jonka jälkeen he löysivät laivan uudestaan Omaezakin majakan edustalla. Tällöin sukellusvene laukaisi kuusi torpedoa, joista kaksi meni ohitse. *Shinano* upposi kello 11.00 29. marraskuuta, vieden useita miehistönjäseniä mukanaan. Suunnittelijat olivat lisänneet *Shinanon* runkoon metallisia ”rakkuloita” vesirajan alapuolelle. Tarkoituksena oli, että torpedot räjähtäisivät niihin, ja vahinko itse laivan rungolle olisi minimaalinen. Kuitenkaan tämä suunnitelma ei toiminut, ja alus upposi.

## Lähteet
*
*
*
*

### Viitteet
Ken Tyrrell

**Ken Tyrrell** (3. toukokuuta 1924 East Horsley, Surrey, Englanti – 25. elokuuta 2001) oli brittiläinen kilpa-autoilija ja Formula 1 -talli Tyrrell Racingin perustaja.

Hän aloitti uransa vuonna 1951 kilpa-autoilun parissa kilpailemalla Formula 3 -sarjassa. Toimiessaan Formula Junior -sarjassa Tyrrell löysi 1960-luvulla muun muassa Jackie Stewartin. Vuonna 1969 Tyrrell saavutti unelmansa perustamalla nimeään kantavan tallin Formula 1 -sarjaan moottorivalmistaja Fordin ja pääsponsori Elfin avustuksella. Tyrrell myi tallinsa British American Tobacco -yhtiölle vuonna 1997 ja se nimettiin British American Racingiksi (BAR). Tyrrell siirtyi eläkkeelle kaudella 1998.

Vuonna 1999 Tyrrellillä todettiin haimasyöpä. Hän kuoli siihen elokuussa 2001 ollessaan 77-vuotias.

## Lähteet
Byron Nelson

**John Byron Nelson, Jr.** (4. helmikuuta 1912 Waxahachie, Texas – 26. syyskuuta 2006) oli yksi kaikkien aikojen menestyneimmistä golf-ammattilaisista. Ammattilaisuransa hän aloitti vuonna 1932. Byron voitti urallaan lukuisia turnauksia, mutta ehkäpä parhaiten hänet muistetaan kaudesta 1945, jolloin hän voitti 18 turnausta, joista 11 peräkkäin. Toinen merkittävä Byronin saavutus oli vuosien 1944–1945 aikana hänen pelaamansa 54 turnausta, joista hän voitti kaikkiaan 31. Byron lopetti uransa jo 34-vuotiaana viettääkseen enemmän aikaa Texasin karjafarmillaan.

Byron tunnettiin lempinimellä "Lord Byron", joka juontuu hänen tyylikkäästä swingistään ja hienostuneista tavoistaan. Hän kuoli 94-vuotiaana 26. syyskuuta 2006, kodissaan Texasissa. PGA-tuorilla pelataan vuotuisesti Texasissa kilpailu, joka on kantanut Byron Nelsonin nimeä vuodesta 1968 lähtien. 

## [[PGA Tour]] -voitot
*1935 (1) New Jersey State Open
*1936 (1) Metropolitan Open
*1937 (2) **The Masters**, Belmont Country Club Match Play
*1938 (2) Thomasville Open, Hollywood Open
*1939 (4) Phoenix Open, North and South Open, **U.S. Open**, Western Open
*1940 (3) Texas Open, Miami Open, **PGA Championship**
*1941 (3) Greater Greensboro Open, Tom O'Shanter Open, Miami Open
*1942 (3) Oakland Open, **The Masters**, Tom O'Shanter Open
*1944 (8) San Francisco Victory Open, Knoxville War Bond Tournament, New York Red Cross Tourney, Tom O'Shanter Open, Nashville Open, Texas Victory Open, San Francisco Open, Minneapolis Four-Ball (Harold "Jug" McSpadenin kanssa)
*1945 (18) Phoenix Open, Corpus Christi Open, New Orleans Open, Charlotte Open, Greater Greensboro Open, Durham Open, Atlanta Open, Montreal Open, Philadelphia Inquirer, Chicago Victory National Open, Tom O'Shanter Open, Canadian Open, Knoxville Invitational, Esmeralda Open, Seattle Open, Glen Garden Open, **PGA Championship**, Miami Four-Ball (Harold "Jug" McSpadenin kanssa)
*1946 (6) Los Angeles Open, San Francisco Open, New Orleans Open, Houston Open, Columbus Invitational, Chicago Victory National Open
*1951 (1) Bing Crosby Pro-Am

Miesten Major-turnausten voitot ovat **tummennettuina**.

## Aiheesta muualla
*Byron Nelsonin profiili Golf Legendsissa  
*BBC: American golf legend Nelson dies
Capitolium

**Capitolium** tai **mons Capitolinus** () on kuuluisin ja korkein Rooman alkuperäisistä seitsemästä kukkulasta. Capitoliumilla sijaitsi Rooman valtakunnan tärkein temppeli – Juppiterille, Junolle ja Minervalle pyhitetty Juppiter Optimus Maximuksen temppeli. Hengellisen keskuksen läheisyydessä sijaitsi poliittisen elämän näyttämö Forum Romanum.

Kukkulalla on kaksi huippua: linnoitettu pohjoinen osa oli antiikin aikana nimeltään Arx, eteläosassa puolestaan oli jyrkkä Tarpeian kallio, jota käytettiin teloituksissa. Huippujen välissä sijaitsi matalampi laakso, joka toimi turvapaikkana. Kukkulan Forumin puoleisella reunalla sijaitsi 1. vuosisadalla eaa. rakennettu Tabularium, jossa oli Rooman valtionarkisto.

Keskiajalla Capitolium oli Rooman siviilihallinnon keskus. 1500-luvulla kukkula koki perusteellisen muutoksen, kun Michelangelo suunnitteli Piazza del Campidoglion ja sitä ympäröivät palatsit Palazzo dei Conservatori, Palazzo Senatorio ja Palazzo Nuovo. Nykyään nämä muodostavat yhdessä Capitoliumin museot. Piazzan keskellä on kopio antiikkisesta Marcus Aureliuksen ratsastajapatsaasta. Alkuperäiskappale on sijoitettu viereiseen museoon.

Antiikin aikaisen Arxin alueella sijaitsevat nykyään Santa Maria in Aracoeli -kirkko sekä Viktor Emanuel II:n muistomerkki.

## Lähteet

## Aiheesta muualla
Michael Kamen

**Michael Arnold Kamen** (15. huhtikuuta 1948 New York, Yhdysvallat – 18. marraskuuta 2003 Lontoo, Englanti) oli yhdysvaltalainen Grammy-palkittu säveltäjä, kapellimestari, sovittaja ja lauluntekijä, joka oli tunnettu erityisesti tuotteliaana elokuvamusiikin tuottajana ja tulkitsijana. Hän sävelsi alkuperäismusiikin muun muassa minisarjaan *[[Taistelutoverit]]*.

Michael Kamen toimi myös San Franciscon sinfoniaorkesterin kapellimestarina Metallican kanssa järjestetyssä yhteiskonsertissa, joka taltioitiin myös Metallican albumiksi nimeltään *[[S&M (albumi)|S&M]]*.

Michael Kamenilla diagnosoitiin MS-tauti vuonna 1997. Hän menehtyi sydänkohtaukseen vuonna 2003. Kamenin perheeseen kuuluivat vaimo Sandra Keenan-Kamen sekä kaksi tytärtä, Sasha ja Zoe.

## Aiheesta muualla
*Virallinen kotisivu
*
*Film Composer Tributes - Michael Kamen
*Official site of Mr. Holland's Opus Foundation founded by Michael Kamen
*Valokuva
Tour de France Soundtracks

**Tour de France Soundtracks** on Kraftwerkin albumi, joka julkaistiin 2003. Albumin julkaisu oli alun perin ajoitettu Tour de Francen 100-vuotispäivälle. Albumi muistuttaa kansitaiteeltaan yhtyeen vuonna 1983 julkaistua *Tour de France* -singleä, ja se sisältää myös uudistetun version kyseisestä kappaleesta.

Kraftwerkin tavallisesta kaavasta poiketen albumista ei tehty erikseen saksan- ja englanninkielisiä versioita. Albumin sanoitukset ovat ranskaa, saksankielisiä *Vitamin* ja *Elektro-Kardiogramm* -kappaleita lukuun ottamatta.

Vuoden 2009 remasteroidussa levykokoelmassa *The Catalogue* albumin nimi on lyhennetysti **Tour de France**.

## Kappaleet

## Arvostelut
* AllMusic: 
* Soundi: 

## Lähteet

## Aiheesta muualla
* 
* Okke Komulainen: Tour de France Soundtracks. Soundi 8/2003.
* Janne Kuusinen: Tour de France Soundtracks. Desibeli.net 13.8.2003.
Trans-Europa Express

**Trans-Europa Express** () on Kraftwerkin albumi, joka julkaistiin vuonna 1977.

Albumi on yksi yhtyeen menestyneimmistä. Se on muun muassa Rolling Stone -lehden 500 kaikkien aikojen parhaan albumin listalla 253. sijalla, NME-lehden 100 kaikkien aikojen parhaan albumin listan 36. sijalla ja brittiläisen Channel 4:n 100 parhaan albumin listan 71. sijalla.

Levy oli ensimmäinen, jossa Kraftwerk sovelsi syntetisaattorimusiikkiaan diskomusiikille tyypilliseen rytmiin. 

Levyn myötä Kraftwerk sai suosiota myös Yhdysvalloissa, etenkin afroamerikkalaisen väestönosan keskuudessa, jota edustavat artistit ottivat siitä vaikutteita omaan musiikkiinsa.

Saksankielisen painoksen kappaleet "Metall auf Metall" ja "Abzug" ovat englanninkielisessä painoksessa sulautuneet "Metal on Metal" -nimen alle.

Tämä on yksi kolmesta Kraftwerkin albumista, jotka valittiin vuonna 2005 hakuteokseen *[[1001 albumia jotka jokaisen on kuultava edes kerran eläessään]]*. Muut ovat *[[Autobahn (albumi)|Autobahn]]* (1974) ja *[[Die Mensch-Maschine]]* (1978).

Levyn vastaanotto Helsingin Sanomissa oli negatiivinen. Kriitikot Kalle Heikkinen ja Markku Fagerlund kirjoittivat: 

## Kappaleet

## Lähteet

## Aiheesta muualla
*
Mauro

**Mauro** on muun muassa seuraavien henkilöiden sukunimi:

* Ilaria Mauro (s. 1988), italialainen jalkapalloilija, pelipaikaltaan hyökkääjä
* Nikolai Mauro (1897–1959), suomalainen kauppias ja kauppaneuvos
* Pauli Mauro (1913–1991), suomalainen kauppias ja kauppaneuvos, Nikolai Mauron veli

## Etunimenä
* Mauro Scocco (s. 1962), ruotsalainen rockmuusikko
Julkula

**Julkula** on Puijon länsirinteelle sijoittuva Kuopion kaupunginosa (suunnittelualue C21, 115), joka sijaitsee 4&ndash;6&nbsp;kilometrin päässä keskustasta. Alueella on asukkaita noin 2&nbsp;700. Asuinrakennukset ovat alueella pääosin pien- ja rivitaloja. Alueen postinumero on 70260 Kuopio.

Alueen palveluihin kuuluu päiväkoti, esikoulu, nuorisotalo, K-market, pienvenesatama, pub-ravintola, kotileipomo, kampaamo ja Julkulan sairaala. Julkula sijaitsee Kallaveden rannalla ja sillä on Puijon alueelle ominaiset erinomaiset ulkoiluliikuntamahdollisuudet.

Julkulaan on suunniteltu sijoittuvan noin 400 työpaikkaa (1.1.2008).

## Lähteet

## Aiheesta muualla
* 
* Julkula Kuopion karttapalvelussa 
*Arponen, Antti O.: *Julkulan kaupunginosan vaiheita*. Kuopio 1982.
Aikuislukio

**Aikuislukio** on oppilaitos, joka antaa lukion tai peruskoulun oppimääriin kuuluvaa opetusta erityisesti aikuisille.

Aikuislukion oppimäärään laajuus on 88 opintopistettä, eli huomattavasti vähemmän kuin nuorille tarkoitetussa oppimäärässä, joka on 150 opintopistettä.Aikuislukiossa voi opiskella myös esimerkiksi vain yhtä ainetta, korottaa valmiin ylioppilastutkinnon arvosanoja tai täydentää tutkintoa. Tällaisista tutkintoon johtamattomista opinnoista peritään yleensä maksu.

Aikuislukion opiskelijan tulee pääsääntöisesti olla vähintään 18-vuotias, mutta lukion rehtori voi erityisistä syistä hyväksyä nuoremmankin opiskelijan. 

Koska aikuislukion oppitunnit pidetään usein illalla, kutsutaan aikuislukiota myös *iltalukioksi.*

## Aikuislukiot Suomessa
Lista aikuislukioista, joista on Wikipedia-artikkeli:
* Tampereen aikuislukio 
* Helsingin aikuislukio
* Espoon aikuislukio
* Oulun aikuislukio
* Sotungin etälukio 

## Lähteet

## Aiheesta muualla
*Opetushallituksen aikuislukiosivusto
Random House

**Random House** on vuonna 1927 perustettu kustantamo, jonka pääkonttori on New Yorkissa. Viestintäyhtymä Bertelsmann osti Random Housen vuonna 1998.

Lokakuussa 2012 tehdyn sopimuksen mukaan Random House ja Penguin Group yhdistyvät Penguin Random Houseksi. Random Housen omistaa saksalainen Bertelsmann-viestintäyhtymä, Penguinin brittiläinen Pearson-yhtiö. Bertelsmannille tulee uudesta kustantamosta enemmistöosuus, 53 prosenttia. Yhdistyvät yritykset ovat kaksi maailman suurinta englanninkielisen kirjallisuuden julkaisijaa, ja ne julkaisevat yhdessä noin neljänneksen maailman englanninkielisestä kirjallisuudesta. Kauppaan eivät sisälly Bertelsmannin Saksan-toiminnot eikä Pearsonin oppikirjatuotanto.

## Lähteet

## Aiheesta muualla
* Random House.
S&P Global Ratings

**S&P Global Ratings** (ennen **Standard & Poor’s**) on S&P Globaliin kuuluva luottoluokitusyksikkö, joka analysoi osakkeita ja joukkovelkakirjoja. Se kuuluu Moody’sin ja Fitch Ratingsin ohella alan kärkikolmikkoon. Yhtiö tunnetaan osakeindekseistään, joita ovat australialainen S&P 200-, kanadalainen S&P/TSX- ja italialainen S&P/MIB-osakeindeksi.

## Luottoluokitus
S&P Global Ratings on luottoluokittaja, joka luottoluokittelee yksityisiä ja julkisia yrityksiä sekä valtioita. Se on yksi harvoista luokittajista, jotka Yhdysvaltain rahoitustarkastus eli SEC on hyväksynyt luottoluokittajaksi (Nationally Recognized Statistical Rating Organization).

### Pitkän aikavälin luokitus

Sijoituskelpoiset
*AAA: parhaat lainaajat, luotettavat ja vakaat (jotkin valtiot) 
*AA: hyvät lainaajat, hieman suurempi riski kuin luokassa AAA
*A: taloudellinen tilanne voi vaikuttaa rahoitukseen
*BBB: keskikykyiset lainaajat, jotka ovat tyydyttävällä tasolla

Sijoituskelvottomat (myös nimellä roskalainat)
*BB: keskikykyistä heikompi taloudellinen tilanne
*B: taloudellinen tilanne vaihtelee huomattavasti
*CCC: haavoittuvainen ja riippuvainen taloudellinen tilanne
*CC: hyvin haavoittuvainen, epävarma osake
*C: hyvin haavoittuvainen, mahdollinen konkurssivaara, mutta suorittaa velvoitteitaan
*CI: maksuja erääntynyt
*R: tarkkailun alla taloudellisen tilanteen johdosta
*SD: osittain maksukyvytön
*D: kokonaan tai suurilta osin maksukyvytön
*NR: ei luokitusta

### Lyhyen aikavälin luokitus

*A-1: maksukyky vahva
*A-2: tyydyttävä maksukyky
*A-3: epäsuotuisa taloudellinen tilanne 
*B: spekulaativinen taloudellinen tilanne
*C: haavoittuva taloudellinen tilanne
*D: maksukyvytön osittain tai kokonaan, konkurssimahdollisuus

## Aiheesta muualla
*Viralliset verkkosivut
Goatlord

**Goatlord** on norjalaisen black metal -yhtyeen Darkthronen seitsemäs studioalbumi, joka oli alun perin äänitetty vuosina 1990 ja 1991, Soulside Journeyn ja A Blaze in the Northern Skyn välisenä aikana. Albumin lauluosuudet äänitti Fenriz vasta vuonna 1996. Syynä levyn alkuperäiseen julkaisemattomuuteen oli Darkthronen muutos death metallista black metalliin. Hieman progressiivisemman ja jazzahtavamman Goatlordin sijaan yhtye julkaisi jo edellä mainitun A Blaze in the Northern Skyn, paljolti yksinkertaisemman albumin.

Albumin taustalauluja hoitaa myös edellisellä levyllä kuultu Satyr, joka tunnetaan paremmin Satyriconin pääjäsenenä.

## Kappalelista
#"Rex" (3:48)
#"Pure Demoniac Blessing" (2:35)
#"(The) Grimness Of Which Shepherds Mourn" (4:23)
#"Sadomasochistic Rites" (4:04)
#"As Desertshadows" (4:42)
#"In His Lovely Kingdom" (3:24)
#"Black Daimon" (3:50)
#"Toward(s) The Thornfields" (3:37)
#"(Birth Of Evil) Virgin Sin" (3:25)
#"Green Cave Float" (4:02)

## Muusikot
* Fenriz – rummut, laulu
* Nocturno Culto – kitara
* Zephyrous - kitara
* Dag Nilsen - basso
* Satyr – taustalaulu

## Aiheesta muualla
* ''Darkthrone'' - Virallinen sivusto 
* ''Anus.com'' - Tarkempaa tietoa ja arvioita 
* 
*